U-I-24/99, in, U-I-31/99
Natisni
Opravilna št.:
U-I-24/99, in, U-I-31/99
Datum odločitve:
4. 3. 1999
Objavljeno:
OdlUS VIII, 48
ECLI:
ECLI:SI:USRS:1999:U.I.24.99
Akt:
Razpis za dolgoročna stanovanjska posojila Stanovanjskega sklada Republike Slovenije za gradnjo individualnih stanovanjskih hiš, objavljenega v dnevnih časopisih dne 15. 12. 1998
Izrek:
Pobudi za začetek postopka za oceno ustavnosti razpisa za dolgoročna stanovanjska posojila Stanovanjskega sklada Republike Slovenije za gradnjo individualnih stanovanjskih hiš, objavljenega v dnevnih časopisih dne 15. 12. 1998, se zavržeta.
Evidenčni stavek:
Ker razpis za dolgoročna stanovanjska posojila Stanovanjskega sklada Republike Slovenije ni predpis oziroma splošni akt za izvrševanje javnih pooblastil, ampak akt, izdan v postopku delitve sredstev Stanovanjskega sklada, je Ustavno sodišče pobudo za oceno njegove ustavnosti zavrglo.
Geslo:
Ustavno sodišče, nepristojnost za presojo akta, ki ni predpis - splošni akt za izvrševanje javnih pooblastil.

Stanovanja, razpis stanovanjskih posojil.
Pravna podlaga:
Ustava, 1. odst. 160. čl.
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Janez Kralj in Osman Dedič, Portorož
Datum vloge:
21. 1. 1999
Vrsta odločitve:
sklep
Vrsta rešitve:
zavrženje
Dokument:
US19346
Dokument v PDF obliki:
U-I-24-99, U-I-31-99.pdf
114 KB
Prenesite datoteko
U-I-24/99
U-I-31/99
4. 3. 1999
S K L E P
Ustavno sodišče je v postopku za preizkus pobud Janeza Kralja in Osmana Dediča, obeh iz Portoroža, na seji dne 4. marca 1999
s k l e n i l o :
Pobudi za začetek postopka za oceno ustavnosti razpisa za dolgoročna stanovanjska posojila Stanovanjskega sklada Republike Slovenije za gradnjo individualnih stanovanjskih hiš, objavljenega v dnevnih časopisih dne 15. 12. 1998, se zavržeta.
O b r a z l o ž i t e v
1. Pobudnika izpodbijata razpis za dolgoročna stanovanjska posojila Stanovanjskega sklada Republike Slovenije za gradnjo individualnih stanovanjskih hiš. Menita, da je razpisni pogoj, ki zahteva predložitev gradbenega dovoljenja, izdanega v obdobju od 1. 1. 1998 do dneva razpisa, to je do 14. 12. 1998, v nasprotju s 14., 15., 22., 25., 39. in 40. členom Ustave. Predlagata, da Ustavno sodišče sporni razpisni pogoj razveljavi in naloži novo objavo razpisa.
2. Pobudnik Janez Kralj je navedel, da že leta spremlja razpise za stanovanjska posojila in prijateljem ter znancem pomaga pri zbiranju potrebnih dokumentov. Pobudnik Osman Dedič izkazuje pravni interes z dopisom Stanovanjskega sklada, v katerem so ga opozorili na pomanjkljivosti njegove vloge.
3. Na podlagi prvega odstavka 160. člena Ustave in 21. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) odloča Ustavno sodišče med drugim o ustavnosti in zakonitosti predpisov in splošnih aktov za izvrševanje javnih pooblastil. Izpodbijani razpis ni predpis oziroma splošni akt za izvrševanje javnih pooblastil, ampak akt, izdan v postopku delitve sredstev Stanovanjskega sklada Republike Slovenije. Osebe, ki se prijavijo na razpis, lahko morebitno neustavnost oziroma nezakonitost razpisnih pogojev izpodbijajo v pravnih sredstvih zoper odločitev o njihovi prijavi.
4. Ustavno sodišče je sprejelo ta sklep na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo z osmimi glasovi proti enemu. Proti je glasoval sodnik Ude.
P r e d s e d n i k :
Franc Testen